SL
L 168/30
Uradni list Evropske unije
3.7.2023
PRILOGA
Podpora Evropske unije izboljšanju operativne učinkovitosti OPCW – EU 2023
1.
Ozadje
Evropska unija (EU) je decembra 2003 sprejela strategijo EU proti širjenju orožja za množično uničevanje (Strategija EU), v kateri je opozorila, da orožje za množično uničevanje ogroža mednarodni mir in varnost.
V Strategiji EU je poudarjeno, da imata Konvencija o kemičnem orožju (v nadaljnjem besedilu: CWC) in OPCW ključno vlogo pri oblikovanju sveta brez kemičnega orožja.
Cilji Strategije EU dopolnjujejo cilje CWC.
EU in OPCW od sprejetja Strategije EU še naprej sodelujeta, med drugim tudi z vrsto skupnih ukrepov in sklepov Sveta (1).
EU dosledno podpira OPCW pri izvajanju njenega mandata, kar je v skladu z zavezanostjo celovitemu izvajanju CWC, pri čemer je bilo od leta 2004 iz proračuna za skupno zunanjo in varnostno politiko (SZVP) zagotovljenih 38,2 milijona EUR prostovoljnih prispevkov.
OPCW je zadovoljna, ker EU dosledno podpira prizadevanja OPCW za izpolnitev cilja konvencije, torej oblikovanje sveta brez kemičnega orožja, s čimer prispeva k mednarodnemu miru in varnosti.
Poleg tega OPCW ob pojavu novih izzivov pozdravlja nadaljnjo pripravljenost EU, da okrepi podporo tehničnim ekipam OPCW, ko je treba državam pogodbenicam konvencije pomagati pri dejavnem izvajanju poglavij II in III Strategije EU.
Zaradi nenehnega spreminjanja mednarodnih varnostnih razmer je misija OPCW pomembna bolj kot kadar koli prej.
Bližnja peta konferenca o pregledu, skorajšnja uresničitev mejnika – popolnega uničenja prijavljenih zalog kemičnega orožja – ter odprtje novega Centra za kemijo in tehnologijo (CCT) prinašajo nove priložnosti, pa tudi izzive za OPCW.
Da bi organizacija ohranila svoj pomen v obdobju po uničenju, je strateško sodelovanje nujno potrebno.
Partnerstvo in podpora iz proračuna EU za skupno zunanjo in varnostno politiko (SZVP) sta bistveno pripomogla k temu, da je lahko OPCW spodbujala in uresničevala svoje glavne cilje, kar je pripomoglo tudi k večjemu učinku dejavnosti OPCW.
2.
Namen projekta
2.1 Splošni cilji projekta Splošni cilj projekta je omogočiti sekretariatu, da olajša in izboljša izvajanja konvencije v državah pogodbenicah.
Takšna podpora bi z učinkovitim izvajanjem mandata OPCW prispevala k miru in mednarodni varnosti.
Pomagala bi tudi preprečiti ponovni pojav kemičnega orožja in spodbujala uporabo kemije v miroljubne namene.
Pri izvajanju projekta se v predlaganih dejavnostih po potrebi ustrezno upošteva raznolikost spolov.
2.2 Specifični cilji — Preverjanje odpravljanja zalog kemičnega orožja in obratov za izdelovanje kemičnega orožja ob upoštevanju ukrepov preverjanja iz CWC; — preprečevanje ponovnega pojava kemičnega orožja in zmanjševanje nevarnosti njegove uporabe prek preprečevanja njegovega širjenja z uporabo ukrepov preverjanja in izvedbenih ukrepov iz konvencije, ki tudi krepijo zaupanje med pogodbenicami; — učinkovito in verodostojno odzivanje na uporabo kemičnega orožja in obtožbe o uporabi; — vzpostavljanje pripravljenosti z zagotavljanjem pomoči in zaščite pred kemičnim orožjem, njegovo uporabo ali nevarnost uporabe v skladu z določbami člena X CWC; (1) Med njimi so: Skupni ukrep 2004/797/SZVP (prenehal veljati); Skupni ukrep 2005/913/SZVP (prenehal veljati); Skupni ukrep 2007/185/SZVP (prenehal veljati); Sklep 2009/569/SZVP (prenehal veljati); Skupni ukrep 2012/166/SZVP (prenehal veljati); Sklep (SZVP) 2015/259 (podaljšan s Sklepom (SZVP) 2018/294 in prenehal veljati); Sklep (SZVP) 2017/2302 (podaljšan s Sklepom (SZVP) 2019/1092, prenehal veljati); Sklep (SZVP) 2017/2303 (podaljšan s Sklepom (SZVP) 2018/1943 in Sklepom (SZVP) 2019/2112, prenehal veljati); Sklep (SZVP) 2019/538 (veljaven do aprila 2023); Sklep (SZVP) 2021/1026 (veljaven do avgusta 2023) in Sklep (SZVP) 2021/2073 (veljaven do decembra 2025).